**Frol IL orientering**

**Årsmelding 1963**

Orienteringsutvalget har bestått av:

Per Amdahl

Arvid Olden

Annar Berg

Utvalget har ikke hatt møte. Sistnevnte har fungert som oppmann.

Frol Idrettslag ble 26/3 – 1963 opptatt som medlem i Norges Orienteringsforbund. Innmeldingsavgift var kr 10,00, og den årlige kontingenten kr 10,-.

Det ble i sommer startet et kurs i orientering med Andreas Eldnes som instruktør. Dessverre var interessen for kurset mindre enn ventet. Bare 6-7 gutter deltok. Av en eller flere grunner ble kurset ikke fullført.

Idrettslaget har skaffet seg kart over området Tvaaraasjøen-Hallvardåsen. Dessuten ble det til kurset anskaffet en del postflagg.

Idrettslaget har foruten treningsløp vært representert på 3 nasjonale løp med i alt 7 starter. En deltaker har deltatt i 3 løp, en i 2 og 2 i 1 løp. Premier er i sesongen ikke oppnådd.

En må si at nivået i orientering i laget ligger meget lavt, og interessen for denne idrettsgrenen er for øyeblikket liten. Dette er synd her hvor denne fine idretten nå skulle ha rike muligheter til å utvikle seg. Det er derfor å håpe at den tar seg opp i 1964 slik at laget da kan få en fin o-sesong.

Annar Berg

Sign.